
JAVNI POZIV ZA NEZAPOSLENE OSOBE IZ VISOKOG, BREZE I KAKNJA
Želiš posao, novo zanimanje ili pokrenuti vlastiti posao?
Prijavi se za učešće u projektu GreenSTART i iskoristi priliku za podršku, savjetovanje i obuke koje ti mogu pomoći na putu do zaposlenja ili samozapošljavanja.
	SVE OBUKE I PODRŠKA U OKVIRU PROJEKTA SU BESPLATNE ZA UČESNIKE.



Šta možeš dobiti kroz projekat GreenSTART?
Savjetovanje i pomoć da odabereš pravi put do zaposlenja
Nisi siguran/a šta dalje? Naš tim će ti pomoći da prepoznaš svoje vještine i mogućnosti i odabereš vrstu podrške koja ti najviše odgovara.

Besplatnu obuku za tražena zanimanja
Želiš promijeniti zanimanje ili steći nove praktične vještine? Možeš se besplatno obučiti za neko od zanimanja za kojima postoji potražnja na lokalnom tržištu rada:
	         ✓ zidar/fasader
	

	         ✓ moler/farbar
	

	         ✓ stolar
	

	         ✓ bravar
	

	         ✓ CNC operater
	

	         ✓ krojač/šivač
	

	         ✓ poslastičar

	


Praktičnu obuku kod poslodavca
Već imaš zanimanje, ali ti nedostaje radno iskustvo? Kroz praktičnu obuku kod poslodavca možeš steći iskustvo u stvarnom radnom okruženju, razviti svoje vještine i povećati šanse za zaposlenje.

Obuku za traženje posla
Imaš znanje i vještine, ali ti je potrebna pomoć da se bolje predstaviš poslodavcu? Nauči kako napisati CV i prijavu za posao, pripremiti se za razgovor za posao i povećati svoje šanse za zaposlenje.

Podršku za pokretanje vlastitog posla
Za one koji žele pokrenuti vlastiti posao, projekat nudi SIYB obuku za pokretanje i razvoj biznisa, mentorsku podršku za razvoj poslovne ideje i izradu poslovnog plana, kao i mogućnost finansijske podrške (granta) za najbolje poslovne ideje.

	Nisi siguran/a šta je najbolje za tebe? Nema problema.
Ne moraš unaprijed znati koju vrstu podrške želiš. Nakon prijave pomoći ćemo ti da odabereš mogućnost koja ti najviše odgovara.



Ko može da se prijavi?
         ✓ živiš na području Visokog, Breze ili Kaknja;
         ✓  trenutno nemaš posao;
         ✓  nalaziš se na evidenciji biroa rada ili si spreman/na prijaviti se na evidenciju radi učešća;
         ✓ želiš steći nova znanja i vještine, pronaći posao ili pokrenuti vlastiti posao.

Kako se prijaviti?
       ✓  Online – popuni kratki prijavni obrazac na linku: Prijavni obrazac
       ✓  Lično  – prijavni obrazac možeš popuniti u Birou rada Visoko, Breza ili Kakanj.
Prijava je jednostavna i traje svega nekoliko minuta.

Javni poziv ostaje otvoren do popunjavanja planiranog broja učesnika, zato preporučujemo da se prijaviš što prije. 

Za dodatne informacije možeš nam se javiti putem e-maila sanela.puscul@cefebih.org ili na broj 065 865 444. 



Projekat EUzaPosloveBUDUĆNOSTI ima za cilj poboljšanje socio-ekonomske situacije i uslova života u Bosni i Hercegovini nakon pandemije COVID-19 kao i da osigura podršku “zelenom i digitalnom” socio-ekonomskom oporavku. Projekat je posebno usmjeren na postpandemijsko zapošljavanje i osiguranje pristupa tržištu rada putem unaprijeđenja regenerativne/cirkularne ekonomije u BiH. 
Fokus projekta je na povećanju mogućnosti zapošljavanja mladih, žena, dugotrajno nezaposlenih osoba i drugih ranjivih grupa kombinovanjem programa bespovratnih sredstava i tehničke pomoći u Bosni i Hercegovini. 
Projekat EUzaPosloveBUDUĆNOSTI, koji finansira Evropska unija i čija je ukupna vrijednost 5,5 miliona eura, realizuje Međunarodna organizacija rada u BiH. Za više informacija o projektu posjetite www.euzaposlovebuducnosti.ba i kanale projekta na društvenim mrežama.

